એક વાત વિચારવા જેવી છે. આપણા સુપ્રસિદ્ધ ક્રિકેટરોમાં ભણેલા-ગણેલા કેટલા? સચિન તેંડુલકર દસ પાસ છે. આ તો ક્રિકેટ જગતની ખૂબ મોટી હસ્તીનું એક ઉદાહરણ છે. ફિલ્મોમાં પણ એવું જ છે. આ લોકો આપણા યુવાનો માટે આદર્શ, રોલમાડલ હોઈ શકે? જવાબ ભલે ના હોય પણ વાસ્તવિકતા એ છે કે આજે ઘણા યુવાનોના રોલ માડલ કોહલી, શાહુરખ... છે. આનું કારણ પણ જાણવા જેવું છે. આજના યુવાનોને શોર્ટકટ વધુ પસંદ છે અને પૈસા કમાવાનો જો કોઈ શોર્ટકટ હોય તો તે આ જ છે. ક્રિકેટમાં ગ્લેમરની સાથે પ્રસિદ્ધિ અને અઢળક રૂપિયો છે, અને બીજો શોર્ટકટ ગુનાહિત પ્રવૃત્તિઓ છે. આપણા યુવાનો પૈસા કમાવવા આ બંને પ્રવૃત્તિઓ કરી રહ્યા છે. વધુ ને વધુ યુવાનો તે તરફ આગળ વધી રહ્યા છે. ગુનાહિત પ્રવૃત્તિ વધી રહી છે. યુવાનો ક્રિકેટર કે ફિલ્મના હીરો બનવા માગે છે. તે ખૂબ મહેનત કરી સફળા ઉદ્યોગપતિ બનવા માંગતો જ નથી.